કોંગ્રેસ ઉપાધ્યક્ષ રાહુલ ગાંધી પોતાના ગુજરાત મુલાકાત દરમિયાન જીએસટી અને નોટબંધીનો ખૂબ વિરોધ કર્યો છે. ઉત્તર ગુજરાતના સાબરકાંઠામાં એક રેલીમાં ભાષણ આપતી વખતે રાહુલ ગાંધીએ જીએસટીને ગબ્બર સિંહ ટેક્સ ગણાવ્યો હતો. એ પછી સોશ્યલ મીડિયા પર પણ જીએસટીનું આ ફુલ ફોર્મ ખૂબ વાયરલ થયું હતું. હવે ગુજરાત કોંગ્રેસ જીએસટી મુદ્દે ભાજપ પર નિશાન સાધવાની એક પણ તક જતી નથી કરતા. મંગળવારે કોંગ્રેસે સુરતમાં ટેક્સટાઇલ માર્કેટ ખાતે રેલીમાં જીએસટીનો અનોખો વિરોધ કર્યો હતો. આ રેલીમાં શોલેના અંદાજમાં અને ગેટ-અપમાં રેડી થઇ લોકોએ ભાગ લીધો હતો.